Muškarac, kom je pozlilo u četvrtak uveče u Humskoj, "nalazi se u stabilnom opštem stanju" rečeno nam je u Urgentnom centru u Beogradu. Više detalja lekari ove ustanove trenutno nisu u mogućnosti da iznesu u javnost.

Navijač, kom je pozlilo u četvrtak uveče na tribinama tokom fudbalske utakmice između Partizana i Bešiktaša, "nalazi se u stabilnom opštem stanju" potvrđeno je Mondu u petak malo posle podneva u Urgentnom centru u Beogradu.



U telefonskom razgovoru sa lekarima ove ustanove rečeno nam je da će "lečenje biti nastavljeno na Odeljenju kardiologije", gde je muškarac i primljen veče pre toga nakon reanimacije obavljene još na samoj atletskoj stazi u Humskoj.



/FOTO: MUČNA SCENA U HUMSKOJ/



"Pacijent je za sada stabilnog opšteg stanja i nalazi se na Odeljenju kardiologije Urgentnog centra gde će biti nastavljeno dalje lečenje", rečeno je našem portalu i naglašeno da u ovom trenutku nije moguće očekivati više detalja o stanju u kom se nalazi navijač crno-belih.



"To je sve što možemo da saopštimo za sada", naglašeno je.





